-Պատահական ստացվեց: Հախվերդյան Ռուբիկենց տանն էի, իր ընկերներից մեկը եկավ, Ռուբիկի կինը՝ Նանան, ճարտարապետ է, առաջարկեց Նանային աշխատել «Հայֆիլմ» ստուդիայում: Ես էլ ուսանող էի, ոգևորվեցի, ասացի, որ ես էլ կուզեի աշխատել, եթե էլի մարդ է պետք աշխատանքի համար: Միշտ սիրել եմ աշխատել՝ նաև ֆինանսապես անկախ լինելու համար: Ասացին՝ հա, դու էլ արի: Էդպես գնացի «Հայֆիլմ», մինչ այդ ոչ մի բան չգիտեի մուլտի մասին, բայց շատ հետաքրքիր, արտիստիկ մթնոլորտ էր: Մուլտի սկզբունքները սովորեցի, միջին շարժումները գտնելը: Շրջանակների մեջ չէին դնում՝ ազատ էին թողնում: